El programa P-ILERDA ha aconseguit reduir el consum de fluoroquinolones (24,1%) en el primer any d'implantació i disminuir microorganismes multiresistents com ara E. Coli resistent a ciprofloxacina i BLEE.
El problema de l'augment de les resistències bacterianes és una de les amenaces més significatives per a la salut pública.
Fomentar la implantació d'estratègies per a l'ús correcte dels antimicrobians es torna indispensable per a pal·liar el seu impacte.
En aquest sentit, els programes d'optimització de l'ús d'antimicrobians (PROA) són fonamentals per a l'ús adequat dels antibiòtics ja que es basen en criteris d'eficàcia, seguretat, conveniència o cost-efectivitat, recolçats en l'evidència científica actualitzada i en la sensibilitat microbiològica local.
Si bé aquests programes s'han implantat fins ara a nivell hospitalari on han mostrat la seva màxima eficàcia, en l'atenció primària s'han desenvolupat menys i de forma aïllada.
L'article publicat recentment presenta els primers resultats de la implantació d'un PROA en l'àrea sanitària de Lleida, anomenat P-ILERDA, amb els objectius de disminuir la prescripció global d'antimicrobians i reduir específicament la prescripció d'antibiòtics d'ampli espectre.
També es descriu en detall l'estructura i l'organització del seu equip PROA.
El programa contempla la creació de mesures encaminades a millorar la prescripció dels professionals sanitaris, però sobre tot les dirigides als antibiòtics.
En aquest sentit, l'Atenció Primària de Lleida inicia una aposta per a la utilització de tècniques de diagnòstic ràpid que ajuden a decidir si cal la prescripció d'antibiòtics en els processos respiratoris infecciosos, que són majoritàriament ocasionats per virus i no per bacteris.
Així mateix, identifica i fa formació a determinats professionals de l'atenció primària, com referents en l'exercici d'assessoria i d'adequació de guies antibiòtiques territorials protocol·litzades evitant la prescripció de determinats grups d'antimicrobians d'elevat impacte ecològic.
L'equip PROA de l'atenció primària (PROAP) ha estat, coordinat per l'equip PROA hospitalari (PROAH).
Els seus membres provenen d'àmbits multi i interdisciplinari, subdividit en dos grups de treball: la comissió operativa PROAP, dedicada especialment a la presa de decisions segons el reglament de règim intern, i la comissió funcional PROAP, considerats referents del projecte.
Les mesures i actuacions que s'han proposat i iniciat des del programa són les següents:
L'anàlisi del consum d'antibiòtics és pertinent per avaluar l'impacte d'implementació d'un PROA.
A l'atenció primària, una de les principals mesures de consum són les dosis per 1.000 habitants i dia (DHD), les quals indiquen el grau d'exposició poblacional als medicaments, en aquest cas, als antibiòtics.
Aquesta mesura permet fer comparacions de consum entre diferents països o centres.
En l'àrea sanitària del projecte, amb el consens de la comissió operativa PROAP, els indicadors utilitzats són els associats amb el consum de fluoroquinolones, especialment, en la utilització en infeccions urinàries i que s'assemblen a alguns identificats per altres grups de consens.
Durant l'any i mig d'implantació del P-ILERDA, s'ha pogut observar una reducció del 24,1% de DHD de fluoroquinolones, així com un increment de 7,5% en les associades de fosfomicina i nitrofurantoïna.
També s'han reduït, en poc temps, les densitats d'incidència d'E. Coli resistent a la ciprofloxacina i BLEE (25,3% i 37,6%, respectivament)
El nombre d'intervencions mensuals en assessories escrites per cada 6 àrees bàsiques de salut (ABS) han estat al voltant de 100; destaquen amb més freqüència les relacionades amb bacteriúries asimptomàtiques i cistitis (88%).
L'implantació de programes com el P-ILERDA ofereix una situació de qualitat i seguretat assistencial, reconeixement professional, reducció de costos i afavoreix el desenvolupament de línies d'investigació, innovació i difusió de format a altres àrees sanitàries de Catalunya.
Jover-Sáenz, A., Grup d'estudi i equip PROAP.
P-ILERDA - Programa integrat local extrahospitalari de racionalització, millora i desprescripció antibiòtica a Lleida.
Roda contínua de formació i consens.